
                                                                                                  PATVIRTINTA
                                                                                                  Šakių rajono savivaldybės administracijos 
                                                                                                  direktoriaus 2018 m. vasario    d. 
                                                                                                  įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS 
ŽEMĖS ŪKIO IR KAIMO REIKALŲ SKYRIAUS 
VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA

            1. Žemės ūkio ir kaimo reikalų skyriaus vyriausiasis specialistas (toliau – vyriausiasis specialistas) yra karjeros valstybės  tarnautojas.                           
           2. Pareigybės lygis – A. 
           3. Pareigybės kategorija – 11.  

II. PASKIRTIS

            4. Žemės ūkio ir kaimo reikalų skyriaus (toliau – skyrius) vyriausiojo specialisto pareigybė reikalinga Lietuvos Respublikos įstatymų, Lietuvos Respublikos Vyriausybės nutarimų ir kitų teisės bei normatyvinių aktų įgyvendinimui melioracijos srityje Šakių rajone.

III. VEIKLOS SRITIS

            5. Šias pareigas einantis valstybės tarnautojas vykdo specialios srities funkcijas – melioracijos statinių priežiūros, remonto, rekonstravimo ir rūgščių dirvų kalkinimo darbų planavimą ir atliekamus darbus. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

           6. Valstybės tarnautojas, einantis šias pareigas, turi atitikti šiuos specialius reikalavimus:
           6.1. turėti aukštąjį universitetinį arba jam prilygintą technologijos mokslų studijų srities išsilavinimą;
           6.2. būti susipažinus su Lietuvos Respublikos Konstitucija, Lietuvos Respublikos įstatymais, Lietuvos Respublikos vyriausybės nutarimais ir kitais teisės aktais, reglamentuojančiais valstybės tarnybą, viešuosius pirkimus, melioracijos priežiūros statinių naudojimo ir apsaugos klausimais;
           6.3. mokėti valdyti, kaupti, sisteminti, apibendrinti informaciją ir rengti išvadas;
           6.4. gebėti atlikti teisės aktų, reglamentuojančių valstybės tarnybą, vykdymo analizę, rengti aukščiau stovinčių institucijų ir vidaus tvarkomuosius dokumentus;
           6.5. savarankiškai planuoti, organizuoti savo veiklą;
           6.6. sklandžiai dėstyti mintis raštu ir žodžiu, žinoti raštvedybos ir teisės aktų rengimo taisykles, mokėti dirbti kompiuteriu;
              6.7. turėti ne mažesnį kaip 1 metų darbo stažą statybos vadovo pareigose;
              6.8. būti atestuotam Lietuvos Respublikos žemės ūkio ministerijos atestacijos komisijos melioracijos statinių statybos ir melioracijos statinių statybos techninės priežiūros vadovu;
             6.9. būtini nuolatiniai ryšiai ir bendradarbiavimas su kitų įstaigų valstybės tarnautojais.              Bendradarbiavimas su aukštesnės kategorijos tos pačios įstaigos ir kitų įstaigų valstybės tarnautojais. Būtini bendravimo su gyventojais įgūdžiai;
             6.10. būti pareigingu, darbščiu, kūrybišku, gebėti bendrauti.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

             7. Šias pareigas einantis valstybės tarnautojas vykdo šias funkcijas:
             7.1. vykdo Žemės ūkio ir kaimo reikalų skyriui priskirtąsias valstybės deleguotas funkcijas melioracijos srityje, siekdamas išsaugoti valstybei ir žemių savininkams priklausantį turtą ir užtikrinti gerą melioracijos statinių funkcionavimą; 
             7.2. organizuoja melioracijos darbų ir statinių projektų techninės – sąmatinės dokumentacijos ekspertizę, o gavus išvadas priima atliktus projektavimo darbus ir teikia tvirtinti savivaldybės nustatyta tvarka;
              7.3. sudaro melioracijos darbų, statinių statybos, remonto ir eksploatacijos darbų vykdymo tikslinius sąrašus;
              7.4. saugo ir tvarko melioracijos statinių apskaitą, melioracijos projektų archyvinę medžiagą, kad būtų užtikrintas pavestų uždavinių įgyvendinimas;
              7.5. nustato statytojams technines sąlygas projektuojant melioruotose žemėse bei kontroliuoja jų vykdomus darbus, siekdamas užtikrinti savivaldybei pavestų funkcijų vykdymą;
             7.6. organizuoja tvenkinių hidrotechninių statinių priežiūros darbus siekdamas užtikrinti savivaldybei pavestų funkcijų vykdymą;
             7.7. išduoda melioruotos žemės savininkams ar kitiems naudotojams statinių techninius dokumentus, žemėlapius, eksploatacijos taisykles ir privalomas sąlygas, konsultuoja statinių priežiūros klausimais. Kontroliuoja kitų žinybų vykdomus darbus, susijusius su statiniais;
             7.8. dalyvauja parenkant netinkamų žemių plotus miškams įveisti, teikia išvadas dėl miškų įveisimo nusausintose žemėse;
             7.9. renka, kaupia, sistemina ir analizuoja duomenis nusausintos žemės būklės, statinių remonto, priežiūros ir rekonstravimo klausimais. Rūpinasi statinių apsauga, apie daromus pažeidimus informuoja statinių valstybinę priežiūrą vykdančias valstybės institucijas. Sistemina informaciją apie statinių būklę savivaldybės teritorijoje ir teikia Savivaldybės tarybai siūlymus dėl jų, kaip valstybinio turto, naudojimo. Ruošia ir teikia Žemės ūkio ministerijai ataskaitas, susijusias su melioracija.
             7.10. išduoda leidimus statiniams ir melioracijos darbams vykdyti;
             7.11. atlieka melioracijos statinių ir melioruotos žemės būklės patikrinimus po pavasario ir rudens potvynių, įvertina statinių techninę būklę, numato neatidėliotinas priemones statinių geram funkcionavimui užtikrinti,
              7.12. pagal kompetenciją nagrinėja gaunamus fizinių ir juridinių asmenų skundus (prašymus) bei pasiūlymus, susijusius su melioracijos darbų organizavimu, statinių statyba, rekonstravimu, remontu, naudojimu bei priežiūra;
             7.13. rengia Tarybos sprendimų ir Administracijos direktoriaus įsakymų projektus melioracijos funkcijų vykdymo klausimais;
            7.14. vykdo einamąją finansų, skirtų valstybės deleguotai melioracijos funkcijai įgyvendinti, kontrolę;
            7.15. koordinuoja, o esant reikalui atlieka visų rūšių melioracijos ir hidrotechninės statybos darbų techninę priežiūrą;
           7.16. GPS ir kitomis elektroninėmis matavimų priemonėmis nustato techniškai netvarkingų ir dar skaitmeninėje duomenų bazėje neužregistruotų melioracijos statinių koordinates (LKS-94 koordinačių sistema), melioruotų plotų, kuriuose neveikia drenažas, ribas; 
          7.17. MelGIS skaitmeninėje duomenų bazėje kaupia duomenis apie melioracijos statinių techninę būklę, duomenų bazės duomenis naudoja rengdamas perspektyvines melioracijos programas, planuodamas valstybinių ir privačių melioracijos statinių remontą ir rekonstravimą, rengdamas užduotis melioracijos statinių projektavimui;
          7.18. vykdo Administracijos direktoriaus, direktoriaus pavaduotojo, skyriaus vedėjo pavedimus tam, kad būtų pasiekti skyriaus strateginiai tikslai.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

      8. Šias pareigas einantis valstybės tarnautojas tiesiogiai pavaldus Žemės ūkio ir kaimo reikalų skyriaus vedėjui.

